คนไทย ส่งเสียงปรบมือเป็นกำลังใจ ให้ทีมแพทย์สู้ไวรัส
วันนี้ (29 มี.ค.2563) ผู้สื่อข่าวรายงานว่า เวลา 20.00 - 20.05 น.มีประชาชนร่วมแคมเปญเสียงปรบมือคือกำลังใจ ส่งผลให้ #เสียงปรบมือคือกำลังใจ ขึ้นเทรนทวิตเตอร์ไทยเป็นอันดับ 3 โดยมีคนทวีตถึงแฮชแท็กกว่า 7000 ทวีตมีประชาชนบางส่วนเผยแพร่คลิปวีดิโอปรบมือทางสื่อสังคมออนไลน์ เพื่อขอบคุณและให้กำลังใจบุคลากรทางการแพทย์ในการต่อสู้กับการแพร่ระบาดของไวรัส COVID-19ทั้งนี้ กระทรวงสาธารณสุขรายงานว่า มีบุคลากรทางการแพทย์ติดเชื้อ COVID-19 เพิ่มขึ้นในวันนี้ 8 คน ทำให้ขณะนี้มีบุคลากรทางการแพทย์ติดเชื้อสะสม 19 คนพญ.ศิริรัตน์ สุวรรณฤทธิ์ นายแพทย์ชำนาญการพิเศษ สถาบันราชประชาสมาสัย โพสต์ข้อความขอบคุณชุมชนบริเวณใกล้เคียงสถาบันราชประชาสมาสัยมา ที่มาตบมือและส่งเสียงให้กำลังใจแพทย์และพยาบาลที่ดูแลผู้ติดเชื้อ COVID-19 พร้อมระบุว่า แพทย์และพยาบาลที่นี่อยากขอบคุณชุมชนรอบสถาบัน ที่ไม่รังเกียจและช่วยกันบริจาคเงินและวันนี้มารวมตัวส่งกำลังใจให้แพทย์ พยาบาล และคนป่วยคนออกมาปรบมือเพียบเลย จากครอบครัวเล็กๆของเรา ณ. 20:00น. ขอให้กำลังใจ คุณหมอ-พยาบาล ตลอดจน บุคลากรทางการแพทย์ทุกท่าน ❤️❤️❤️ A post shared by (@ruamkatanyufoundation) on A post shared by (@gamiegamie) on 
ประชาชนร่วมแคมเปญเสียงปรบมือคือกำลังใจ ขอบคุณและให้กำลังใจบุคลากรทางการแพทย์ในการต่อสู้กับการแพร่ระบาดของไวรัส COVID-19
ปรบมือ,เสียงปรบมือคือกำลังใจ,COVID-19,โควิด-19,ไวรัสโคโรนาสายพันธุ์ใหม่2019